*Par atbilžu sniegšanu*

*par iepirkuma procedūras “Teleskopiskā iekrāvēja ar aprīkojumu piegāde un apkope” (ID Nr. RS/2024/78) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā pakalpojuma sniedzēja ir saņēmusi vēstuli ar lūgumu koriģēt un precizēt iepirkuma procedūras “Teleskopiskā iekrāvēja ar aprīkojumu piegāde un apkope” (ID Nr. RS/2024/78) nolikuma (turpmāk – Nolikums) 4. pielikumā ietverto iepirkuma līguma projektu (turpmāk – Līguma projekts).

***1. jautājums***

*Līguma 1.1. punktā lūdzam precizēt, kas ietilpst "neparedzētos remontdarbos", vai ir domāts mehānisko bojājumu remonts, tehnikas remonts pēc avārijas u.c.*

**Atbilde**

Pārsvarā tie būs remontdarbi saistībā ar mehāniskiem bojājumiem, kas radušies nepareizas ekspluatācijas dēļ vai pēc negadījumiem, kur remonta izmaksas nesedz KASKO vai OCTA polise. Neparedzētie remontdarbi nav garantijas remonts un ražotāja noteiktās apkopes.

***2. jautājums***

*Lūdzam papildināt 3.1.2.punktu ar sekojošo teikumu:*

*“Pēc šajā punktā norādītās summas sasniegšanas Izpildītājs izbeidz sniegt Pasūtītājam pakalpojumus, kas saistīti ar dilstošu detaļu nomaiņu un neparedzēto remontdarbu izpildi, vai puses vienojas par norādīto darbu papildu apmaksu Līguma 6.2.-6.3.punktos norādītajā kārtībā.”*

**Atbilde**

Minētais Līguma projekta 3.1.2. punkta papildinājums nav nepieciešams, jo Pasūtītājs līguma darbības laikā nav tiesīgs pasūtīt remontdarbus, kas saistīti ar dilstošo detaļu nomaiņu vai neparedzētus remontdarbus (kuri nav garantijas remontdarbi) garantijas laikā, kas pārsniedz 3.1.2. punktā noteikto summu (5% no Līguma projekta 3.1.1. punktā paredzētās summas).

***3. jautājums***

*Lūdzam izteikt 5.4.2.punktu sekojošā redakcijā:*

*“5.4.2. pieņemt Transportlīdzekli servisā* ***2 (divu) darba dienu laikā*** *no Pasūtītāja darbinieka pieteikuma saņemšanas brīža;”*

**Atbilde**

Informējam, ka nolikumā tiks veikti grozījumi un tie tiks publicēti [www.eis.gov.lv](http://www.eis.gov.lv) un [www.rigassatiksme.lv](http://www.rigassatiksme.lv) .

***4. jautājums***

*Lūdzam izteikt 5.4.4.punktu sekojošā redakcijā:*

*“5.4.4. veikt Transportlīdzekļa remontu vai tehnisko apkopi* ***5 (piecu) darba dienu laikā****. Gadījumā, ja remontam nepieciešamās rezerves daļas nav noliktavā, tad remontu jāveic ne ilgāk kā* ***15 (piecpadsmit) darba dienu laikā****. Pasūtītājs un Izpildītājs ir tiesīgi vienoties par garāku remonta vai tehniskās apkopes termiņu, ja tam ir objektīvi iemesli.”*

**Atbilde**

Informējam, ka nolikumā tiks veikti grozījumi un tie tiks publicēti [www.eis.gov.lv](http://www.eis.gov.lv) un [www.rigassatiksme.lv](http://www.rigassatiksme.lv) .

***5.jautājums***

*Lūdzam izteikt 6.4. punktu sekojošā redakcijā:*

*“6.4. Līguma 6.1. punktā minētos remontdarbus jāveic* ***5 (piecu) darba dienu laikā*** *no Līguma 6.3. punktā minētā Pasūtītāja saskaņojuma saņemšanas. Ja remontdarbus objektīvu iemeslu dēļ nav iespējams veikt šajā punktā minētajā termiņā, tad Pasūtītāja un Izpildītāja pilnvarotās personas vienojas par citu darbu izpildes termiņu.”*

**Atbilde**

Līguma projekta 6.4. punktā nav plānots veikt grozījumus. Uzsveram, ka, pamatojoties uz Līguma projekta 6.4. punkta otro teikumu, objektīvu iemeslu dēļ pusēm ir iespējams vienoties par citu remontdarbu izpildes termiņu.

***6.jautājums***

*Lūdzam izteikt 7.2. punktu sekojošā redakcijā:*

*“7.2. Šajā Līgumā noteikto saistību neizpildīšanas gadījumā vainīgā Puse Līgumā noteiktajos gadījumos maksā līgumsodus, ievērojot normatīvajos aktos noteiktos līgumsoda apmēra ierobežojumus. Līgumsoda summas samaksa atbrīvo Pusi no zaudējumu atlīdzināšanas pienākuma.”*

**Atbilde**

Informējam, ka Līguma projekta 7.2. punktā grozījumus nav plānots veikt. Zaudējumu atlīdzināšanas pienākums un līgumsodu aprēķināšanas ierobežojumi izriet no Civillikuma noteikumiem.

***7.jautājums***

*Lūdzam izteikt 7.6.punktu sekojošā redakcijā:*

*“7.6. Par Līgumā noteikto garantijas remontu, tehnisko apkopju vai citu neparedzētu remontdarbu (kas nav garantijas remontdarbi) veikšanas termiņa nokavējumu vai remontdarbu, kas saistīti ar dilstošo detaļu nomaiņu, termiņa nokavējumu Pasūtītājs ir tiesīgs aprēķināt Izpildītājam līgumsodu* ***EUR 50,00 (piecdesmit euro, 0 centi) par katru kavējuma dienu. Izpildītājs ir atbrīvojams no līgumsoda samaksas pienākuma, ja tas nodrošina Pasūtītāju ar aizvietotājtehniku uz remonta laiku.****”*

**Atbilde**

Informējam, ka nolikumā tiks veikti grozījumi un tie tiks publicēti [www.eis.gov.lv](http://www.eis.gov.lv) un [www.rigassatiksme.lv](http://www.rigassatiksme.lv) .

***8.jautājums***

*Lūdzam izslēgt 7.12. punktu, jo tas nav loģisks. Ja Izpildītājam izveidosies nodokļa parāds, tam kā reiz ir nepieciešami naudas līdzekļi, lai dzēstu parādu.*

**Atbilde**

Informējam, ka Līguma projekta 7.12. punktā grozījumus nav plānots veikt. Sabiedrības valde ir noteikusi, ka Līguma projekta 7.12. punktā minētais nosacījums tiek iekļauts **visos** Sabiedrības noslēdzamajos līgumos. Tiesību normu, kas regulē nodokļu un tiem pielīdzināmo maksājumu uzskaiti un samaksu, ievērošana ir viens no Sabiedrības sadarbības ar darījumu partneriem pamatprincipiem.

***9.jautājums***

*Lūdzam norādīt Līgumā preces garantijas laiku un nostrādāto motorstundu skaitu, sasniedzot kuru garantija izbeidzas.*

**Atbilde**

Informējam, ka teleskopiskā iekrāvēja un papildaprīkojuma garantijas laiks ir paredzēts “Tehniskā specifikācija un tehniskā piedāvājuma forma” 19.sadaļā “Garantija” un tas tiks pievienots līgumam kā 1. pielikums.

***10.jautājums***

*Lūdzam papildināt Līgumu ar Pasūtītāja pienākumu ievērot preces ražotāja noteiktās prasības, kas attiecas uz preces lietošanu, kā arī nodrošināt preces tehniskās apkalpošanas veikšanu saskaņā ar Izpildītāja**prasībām (termiņi, nobraukums, motorstundu skaits u.c.), nepieļaut pārkāpumus preces ekspluatācijas kārtībā, kā arī veikt preces ikdienas apkopi un vest ikdienas apkopju reģistru.*

**Atbilde**

Informējam, ka pretendentam nosacījumi ir jāietver pretendenta “Tehniskā specifikācija un tehniskā piedāvājuma forma” garantijas noteikumos un tie tiks pievienoti līgumam kā 1. pielikums.

Iepirkumu komisijas priekšsēdētāja Karīna Meiberga